Създадена е на 26 февруари 1944 година в кумановското село Жегляне. Състои се от Народоосвободителния батальон „Стефан Наумов“ – Стив и народоосвободителните Батальони Първи кумановски народоосвободителен партизански батальон Орце Николов и „Християн Тодоровски – Карпош“. Води битки с четнически сили край село Сеяце на 29 февруари и Ново село на 3 март. Отделно от това води битки край селата Биляча, Бущране, Свинище и Ристовац. По време на Пролетната офанзива заедно с други комунистически части води битки при Кратово, Побиен камен, Църноок, Станикин кръст, Знеполе, Лисец, Косматец, Голак, Костурино, Кушкулия, планината Круша и други. Части от трета и втора македонска ударна бригада създават четвърта македонска ударна бригада на 24 юни 1944 година. Партизанинът Панче Пешев пише химна на бригадата „Ко челик сме ние“. Бригада действа по линията Куманово-Крива паланка като напада български части край Страцин, Младо Нагоричане, Клечевце и други. Части от бригадата отговарят за безопасността на делегатите на Първото заседание на АСНОМ на 2 август 1944 година. На 9 срещу 10 август 1944 разбива български полицейски части от 120 души, а след това заедно Кумановския народоосвободителен отряд напада гарата на Ристовац. На 7 септември 1944 година бригадата заедно с осма и дванадесета македонска ударна бригади влиза в състава на Четиридесет и втора македонска дивизия на НОВЮ. Там бригадата участва в освобождаването на Велес, Скопие и Тетово. От там частите и са изпратени на Сремския фронт в началото на януари 1945 година. Бригадата води битки при Илинци, Товарник, Стриживойно, Връполе, Славонска Пожега и други. Орган на бригадата е вестник „Огин“.